Beneficiar: Comuna Balaciu

Nr. 3236 din 07.09.2023

TEMĂ  DE  PROIECTARE


 1. Informaţii generale:


1.1. Denumirea obiectivului de investiții:



CONSTRUIRE ÎMPREJMUIRI, ALEI ŞI PARCARE AUTO PENTRU DISPENSARUL MEDICAL, COMUNA BALACIU, JUDETUL IALOMITA,


1.2. Ordonator principal de credite/investitor:



Comuna Balaciu,


1.3. Ordonator de credite (secundar, tertiar):



Comuna Balaciu,

1.4. Beneficiarul investiției:



Comuna Balaciu,

1.5. Elaboratorul temei de proiectare:


Comuna Balaciu.


2. Date de identificare a obiectivului de investiţii:


2.1. Informații pivind regimul juridic, economic şi tehnic al terenului şi/sau al construcției existente, documentație cadastrală:



Terenul apartine domeniului public al U.A.T. Balaciu, judetul Ialomita, insusit prin H.C.L. Balaciu nr. 20 din 02.05.2018. Terenul este situat in satul Balaciu, strada Calea Bucuresti, nr. 21, nr. cadastral 20012, si este inscris in Cartea funciara la nr. 20012 Balaciu, asa cum rezulta din extrasul de carte funciara pentru informare nr. 132011 din 11.10.2021.



Categoria de folosinta actuala a terenului este arabil, cu posibilitati de construire. Destinatia actuala a terenului: zona de locuinte si servicii.



Terenul are suprafata de 3189 m² (3002 m² din documente) si este partial ocupat de o constructie in executie, cladire care va avea destinatia de dispensar medical. Conform PUG si RLU, terenul este amplasat in intravilanul comunei. Accesul la teren se realizeaza, carosabil si pietonal, prin latura nordica, din strada Calea Bucuresti. Sunt posibilitati de racordare la retelele de alimentare cu apa si energie electrica.


2.2. Particularități ale amplasamentului/amplasamentelor propus/propuse pentru realizarea obiectivului de investiții, după caz:


a) descrierea succintă a amplasamentului/amplasamentelor propus/propuse (localizare, suprafata terenului, dimensiuni in plan);



Terenul apartine domeniului public al U.A.T. Balaciu, judetul Ialomita, insusit prin H.C.L. Balaciu nr. 20 din 02.05.2018. Amplasamentul obiectivului este situat in satul Balaciu, strada Calea Bucuresti, nr. 21, nr. cadastral 20012, si este inscris in Cartea funciara la nr. 20012 Balaciu, asa cum rezulta din extrasul de carte funciara pentru informare nr. 132011 din 11.10.2021. Terenul are suprafata de 3189 m² (3002 m² din documente) si este partial ocupat de o constructie in executie, cladire care va avea destinatia de dispensar medical. Conform PUG si RLU, terenul este amplasat in intravilanul comunei.

Terenul nu este grevat de sarcini şi servituţi, nu este amplasat în zone de protecţie a monumentelor istorice sau a monumentelor naturii, ori în zone declarate de interes public şi nu are interdicţii temporare sau definitive de construire.



Dimensiunile in plan ale terenului sunt următoarele:




- Nord: lungimea de 30,534 m,
      

- Est: lungimea ȋnsumată de 86,328 m,

      


- Sud: lungimea de 42,588 m,


- Vest: lungimea ȋnsumată de 88,61 m.  


b) relațiile cu zone învecinate, accese existente şi/sau căi de acces posibile;

Accesul existent (auto si pietonal) în incinta obiectivului se realizează pe latura nordică, din strada Calea Bucuresti. Exista si o intrare secundara (auto) pe latura sudica.

c)  surse de poluare existente în zonă;



Amplasat în centrul localitatii, in zona obiectivului nu sunt surse de poluare.


d) particularități de relief;



Comuna se află în jumătatea centrală, ușor vestică, a județului Ialomita și se întinde pe aproape toată lățimea nord-sud a acestuia. Localitatea este pozitionata in Campia Baraganului, la limita dintre Baraganul Ialomitei si Baraganul Calmatuiului. Este străbătută de râul Ialomița care curge de la vest la est. Aici, malul drept al raului are aspect colinar, culminand cu inaltimea Piscului Crasani (altitudine 81m), iar cel stang se prezinta ca o campie cu unduiri domoale de inaltimi. Amplasamentul obiectivului prezinta o diferenta de nivel vizibila (circa 3 metri) intre latura nordica (43 m) si cea sudica (40 m), cota cladirii dispensarului medical aflat in executie fiind de 41,70 m.    

e) nivel de echipare tehnico-edilitară al zonei şi posibilități de asigurare a utilităților;


Din punct de vedere edilitar zona este echipată cu rețelele de distribuție pentru energie electrice si apa.


f) existența unor eventuale rețele edilitare în amplasament care ar necesita relocare/protejare, în măsura în care pot fi identificate;



In amplasament nu sunt rețele edilitare care trebuie relocate sau protejate.


g) posibile obligații de servitute;



Nu sunt.


h) condiționări constructive determinate de starea tehnică şi de sistemul constructiv al unor construcții existente în amplasament, asupra cărora se vor face lucrări de investiții, după caz;



Pe amplasamentul studiat se afla in constructie cladirea dispensarului medical, edificiu care nu va conditiona executia obiectivului propus.


i) reglementări urbanistice aplicabile zonei conform documentațiilor de urbanism aprobate – plan urbanistic general/plan urbanistic zonal şi regulamentul local de urbanism aferent;



Documentatia tehnica va respecta cerintele reglementarilor urbanistice aplicabile amplasamentului, in conformitate cu planul urbanistic general şi regulamentul local de urbanism aferent, valabile pana la data de 31.12.2023.

 
j) existența de monumente istorice/de arhitectură sau situri arheologice pe amplasament sau în zona imediat învecinată, existenţa condiţiilor specifice ȋn cazul existenţei unor zone protejate sau de protecţie; 


In apropierea amplasamentului nu sunt monumente istorice/de arhitectură sau situri arheologice. 

2.3. Descrierea succintă a obiectivului de investiții propus din punct de vedere tehnic şi funcțional:

a) destinație și functiuni;


Obiectivul de investiții va indeplini mai multe functiuni: 

- asigura siguranta si protectia dispensarului medical,


- delimiteaza terenul,

- ofera posibilitatea parcarii autovehiculelor si amplasarea recipientelor pentru colectarea deseurilor,

- usureaza circulatia interioara a persoanelor si a vehiculelor.

b) Caracteristici, parametri și date tehnice specifice, preconizate;



Lucrările proiectate a se executa au categoria de importanta redusă si constau in construirea imprejmuirii terenului pe doua laturi, cea nordica si cea estica, precum si realizarea de alei si parcare auto.


Imprejmuirea stradala a laturii nordice este realizata din plasa bordurata montata pe stalpi din teava rectangulara. Stalpii sunt uniti la partea inferioara a lor cu soclu din beton. Deoarece a fost necesara o reconfigurare a acceselor în incinta dispensarului medical, se impune inlocuirea imprejmuirii existente cu una realizata din materiale asemanatoare, respectiv un soclu din beton cu inaltimea de 0,40 metri si suprastructura din fier forjat cu inaltimea de 1,80 metri. Lungimea imprejmuirii va fi de 30,534 metri si va avea doua accese, unul auto, cu deschiderea de 3,50 metri, iar altul pietonal, cu deschiderea de 1,00 metru. 


Latura estica a imprejmuirii separa incinta dispensarului medical de o proprietate privata. Gardul este realizat integral din lemn, iar starea lui tehnica precara impune inlocuirea lui. Varianta proiectata consta in montarea de panori din plasa bordurata cu inaltimea de 1,50 metri pe stalpi din teava rectangurara. Stalpii se vor ancora in soclu din beton cu inaltimea de 25 cm. Prin executia pernei de loess necesara imbunatatirii terenului de fundare al dispensarului medical s-a creat o diferenta de cota intre cele doua proprietati. Pentru a nu se afecta proprietatea vecina, prin scurgerea apelor din precipitatii meteorice, a fost necesar sa se dezvolte sectiunea soclului si crearea unui zid de sprijin din beton armat cu inaltime variabila. Lungimea imprejmuirii va fi de 86,328 m.


Aleia pietonala si cea carosabila, precum si parcarea auto pentru cinci locuri insumeaza suprafata de circa 380 m², si se vor executa din beton carosabil asternut pe un strat drenant.


 
c) nivelul de echipare, de finisare și de dotare, exigențe tehnice ale construcției în conformitate cu cerințele funcționale stabilite prin reglementări tehnice, de patrimoniu și de mediu în vigoare;



Avand in vedere specificul lucrarilor, acestea nu vor avea nevoie de instalatii, echipari si dotari tehnice. Lucrarile de finisaj vor consta in asiguarea protecţiei anticorozive a elementelor din beton şi a celor metalice.



Pentru obţinerea unor lucrari de calitate sunt obligatorii realizarea şi menţinerea, pe întreaga durată de existenţă a construcţiilor, a cerinţelor fundamentale aplicabile in constructii, in special pentru asigurarea cerintei de rezistenta mecanica si stabilitate.

d) număr maxim de utilizatori;



Conform destinației clădirii din incinta care se va imprejmui, dispensarul medical aflat in executie, numărul maxim simultan de utilizatori este de 25 persoane, cadre medicale si pacienti.

e) durata minimă de funcționare apreciată conform destinației și funcțiunilor propuse;


Durata minima de functionare conform categoriei de importanța și functiunii obiectivului este de 50 de ani. In acest scop se va urmări prin proiect ca programul de intreținere a obiectivului să asigure durabilitatea confomă cu durata minimă de funcționare.

De asemenea, materialele introduse în operă, tehnicile și tehnologiile propuse vor fi în concordanță cu aceasta.


f) nevoi/solicitări funcționale specifice;



Pentru asigurarea accesului neîngradit al persoanelor cu dizabilitati, precum si de catre persoane aflate temporar sau ocazional în situatii de handicap, se vor proiecta si executa lucrari care sa respecte conditiile de calitate corespunzatoare nevoilor persoanelor cu handicap.


g) corelarea soluţiilor tehnice de condiţionările urbanistice, de protecţie a mediului şi a patrimoniului;



Mediul construit, cladirea viitoare a dispensarului medical si spatiul urban, prin solutiile tehnice alese, vor respecta toate cerintele urbanistice si de protectie a mediului si a patrimoniului.


h) stabilirea unor criterii clare ȋn vederea soluţionării nevoii beneficiarului.



Documentatiile tehnice vor fi elaborate conform legislației actuale de proiectanți autorizați si vor fi verificate conform legii. Execuția lucrarii va fi realizata de personal calificat, cu respectarea cerințelor legislative. Lucrarile se vor realiza cu materiale de calitate, insotite de certificate de performanta, pentru care executantul (prestatorul) va oferi garantia minimala de cel putin trei ani. 

2.4. Cadrul legislativ aplicabil şi impunerile ce rezultă din aplicarea acestuia



Referinte tehnice si legislative:
Legea nr. 10/1995 privind calitatea in constructii, republicată, cu completarile și modificările  ulterioare;

Legea nr. 50/1991 privind autorizarea executării lucrărilor de construcții, republicată, cu completarile și modificările ulterioare;

Ordinul MDRL nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcții;

HGR nr. 907/2016 privind etapele de elaborare și continutul-cadru al documentatiilor tehnico–economice aferente obiectivelor/proiectelor de investitii finaintate din fonduri publice; 

HGR nr. 925/1995 privind Regulamentul de verificare si expertizare tehnica de calitate a proiectelor, a executiei lucrărilor și a construcțiilor;

HGR nr. 273/1994 privind aprobarea Regulamentului de receptie a lucrarilor de constructii și instalații aferente acestora, modificat si completat cu HGR nr. 343/2017;

HGR nr. 766/1997 pentru aprobarea unor Regulamente privind calitatea în construcții, cu modificările și completările ulterioare,

Legea nr. 350/2000 privind amenajarea teritoriului și urbanismul, cu modificările și completările ulterioare,

Legea nr. 184/2001 privind organizarea și exercitarea profesiei de arhitect,

Codul Deontologic din 27 noiembrie 2011 al profesiei de arhitect, publicat în M.Of. nr. 342/21 mai 2012;

Legea nr. 98/2016 privind achiziţiile publice;

HGR nr. 395/2016 pentru  aprobarea  Normelor  metodologice  de  aplicare  a  prevederilor  referitoare  la  atribuirea contractului de achiziţie publică/acordului-cadru din Legea nr. 98/2016 privind achiziţiile publice;

HGR nr. 272/1994 pentru aprobarea “Regulamentului privind controlul de stat al calităţii în construcţii”; 

Ordonanţa de Urgenţă nr. 195/2005 privind protecţia mediului, aprobată prin Legea nr. 265/2006 şi modificată prin Ordonanţa de Urgenţă nr. 57/2007;

HGR nr. 300/2006 privind cerinţele minime de securitate şi sănătate pentru şantierele temporare sau mobile; 

Legea nr. 333/2003 privind paza obiectivelor, bunurilor, valorilor şi protecţia persoanelor;

Hotărârea nr. 301/2012 pentru aprobarea Normelor metodologice de aplicare a Legii nr. 333/2003 privind paza obiectivelor, bunurilor, valorilor şi protecţia persoanelor;

Directivele europene și Regulamentele Parlamentului European în domeniul achizitiilor publice, proiectării și excutării construcțiilor. 

Alte acte normative, prescriptii tehnice, coduri, evaluari, etc., necesare realizarii unei documentati tenico-economice și a unui proiect tehnic corect si complet care sa indeplineasca conditiile de aprobare si care sa poata fi implementat. 

Lista este considerata ca fiind completată cu toate standardele și prescriptiile normative din România, valabile la data proiectării investiției


   Întocmit,


ŞTEFAN Gina Magdalena















Avizat,










